Na temelju članka 33. stavka 4. Zakona o zakupu i kupoprodaji poslovnog prostora („Narodne novine“ broj 125/11, 64/15), članka 15. Odluke o kupoprodaji poslovnih prostora u vlasništvu Grada Buja („Službene novine Grada Buja“ broj 17/12.) i članka 50. Statuta Grada Buja (»Službene novine Grada Buja“ broj 11/09, 05/11, 11/11 i 03/13), Gradsko vijeće Grada Buja, na sjednici održanoj dana 01. rujna 2016. godine donosi Zaključak o utvrđivanju popisa poslovnih prostora koji su predmet neposredne kupoprodaje
P O P I S

poslovnih prostora koji su predmet kupoprodaje 
	
	K.Č.BR./

K.O.
	ADRESA
	OPIS NEKRETNINE
	POVRŠINA
	ZAKUPNIK
	TRŽIŠNA CIJENA kn
	JAMČEVINA kn

	1.
	593, 528/1, k.o. Krasica

Suvlasnički dio nekretnine  s neodređenim omjerom ETAŽNO VLASNIŠTVO E-1, E-2, z.k.ul.br. 733
	Krasica 44
	Prizemlje prostorija br. 1. Gostiona, prostorija br. 2.

Kuhinja gostione 


	65,32 m2
	Janja Čuljak
	263.219,00
	26.321,90


UVJETI I POSTUPAK KUPOPRODAJE

I.
Prodaja poslovnih prostora provodit će se sukladno odredbama Odluke o kupoprodaji poslovnih prostora u vlasništvu Grada Buja (Službene novine Grada Buja br. 17/12 )

Poslovni prostor se prodaje u viđenom stanju. Zahtjev za kupnju poslovnoga prostora podnosi se Upravnom odjelu za prostorno uređenje i upravljanje gradskom imovinom Grada Buja u roku od 90 dana od javne objave popisa poslovnih prostora koji su predmet neposredne prodaje, poštom ili neposredno, u pisarnici gradske uprave Grada Buja na adresi Istarska 2, Buje.  
Obrazac za kupoprodaju poslovnoga prostora može se preuzeti u pisarnici gradske uprave Grada Buja.
Javno otvaranje zahtjeva održat će se 21. prosinca 2016 godine u 12,00  sati.
Postupak otvaranja zahtjeva provodi Povjerenstvo imenovano od strane Gradonačelnika Grada Buja, koje o tome sastavlja zapisnik te priprema prijedloge Odluka o kupoprodaji o kupoprodaji poslovnih prostora koji se dostavljaju Gradonačelniku, odnosno Gradskom vijeću na razmatranje i usvajanje.

Odluku o kupoprodaji poslovnoga prostora donosi Gradsko vijeće Grada Buja ili Gradonačelnik Grada Buja ovisno o vrijednosti poslovnoga prostora.

II.
Podnositelji zahtjeva dužni su uz zahtjev podnijeti dokaze kojima dokazuju svoje pravo kupnje poslovnog prostora sukladno odredbama ove Odluke. 

 
Prilozi koje se dostavljaju uz Zahtjev:

· preslika osobne iskaznice (za fizičke osobe)

· izvornik ili ovjerena preslika domovnice (za fizičke osobe)

· izvornik ili ovjerena preslika rješenja o registraciji (za pravne osobe)  

· podaci o OIB-u

· dokaz o korištenju poslovnog prostora za koji se podnosi zahtjev, u neprekidnom trajanju od najmanje 5 godina, ako je riječ o korisniku prostora bez ugovora (dokaz o prijavi korisnika kao obveznika naknada s osnove korištenja poslovnog prostora ili izjava ovlaštenog predstavnika suvlasnika stambene zgrade u kojoj se prostor nalazi)

· ponuđeni način plaćanja kupoprodajne cijene (jednokratno ili obročno) uz ograničenje predviđeno člankom 36. stavkom 3. Zakona o zakupu i kupoprodaji poslovnoga prostora (Narodne novine br. 125/11 i 64/15) 

· potvrda Upravnog odjela za opće poslove Grada Buja o podmirenim obvezama prema Gradu Buje (ne stariju od 30 dana)

· potvrda Ministarstva financija-Porezne uprave o stanju poreznog duga (ne stariju od 30 dana)

· pregled stanja obveza prema dobavljačima i pregled njihove dospjelosti (ne stariji od 30 dana)

· dokaz Hrvatskog zavoda za mirovinsko osiguranje ili Financijske agencije o podmirenim obvezama prema zaposlenicima 

· javnobilježnički ovjerenu izjavu zakupnika/korisnika o podmirenju svih dospjelih obveza prema državnom proračunu, Istarskoj županiji, zaposlenicima i  dobavljačima,  osim ako je sukladno posebnim propisima odobrena odgoda plaćanja navedenih obveza, uz prilaganje odgovarajućeg dokaza, 

· javnobilježnički ovjerenu izjavu zakupnika da predmetni poslovni prostor nije dao u podzakup ili na temelju bilo koje druge pravne osnove prepustio korištenje poslovnog  prostora drugoj osobi. 

Nepotpune zahtjevi će Povjerenstvo odbaciti.

Davanjem lažne izjave podnositelj zahtjeva gubi sva prava koja je ostvario temeljem iste. 

OVLAŠTENICI PRAVA NA KUPNJU POSLOVNOG PROSTORA

III.
Pravo na kupnju poslovnog prostora, pod uvjetima iz Odluke o kupoprodaji poslovnih prostora u vlasništvu Grada Buja, može ostvariti:

1. sadašnji zakupnik uz uvjet da uredno izvršava sve obveze iz ugovora o zakupu i uredno izvršava druge financijske obveze prema Gradu Buje. 
2. Iznimno, i zakupnik koji se nalazi u zakupnom odnosu s Gradom Buje u trajanju kraćem od 5 godina ako je podmirio sve obveze  iz ugovora o zakupu i druge financijske obveze prema Gradu Buje, a koji je: 
– prije toga bio u zakupnom odnosu s Gradom Buje u ukupnom neprekinutom trajanju od najmanje 5 godina,  

– prije toga bio u zakupnom odnosu s Gradom Buje i Republikom Hrvatskom u ukupnom neprekinutom trajanju od najmanje 5 godina, ili 

– kao nasljednik obrtnika nastavio vođenje obrta ili kao  član obiteljskog domaćinstva preuzeo obrt, a bio je u zakupnom odnosu u ukupnom neprekinutom trajanju od najmanje 5 godina, u koje vrijeme se uračunava i vrijeme zakupa njegova prednika, ili 

– morao napustiti poslovni prostor koji je koristio zbog povrata toga prostora u vlasništvo prijašnjem vlasniku, sukladno posebnom propisu, a do tada je bio u zakupu u neprekinutom trajanju od najmanje 5 godina. 

3. Pravo na kupnju poslovnog prostora može ostvariti i sadašnji korisnik toga prostora koji u njemu obavlja dopuštenu djelatnost, a koji je taj prostor nastavio koristiti na temelju ranije sklopljenog ugovora o zakupu kojem je prestala valjanost, uz uvjet da je za cijelo razdoblje korištenja toga prostora plaćao Gradu Buje zakupninu i sve troškove koji proizlaze iz korištenja toga prostora. 

Sadašnjem korisniku poslovnoga prostora, koji nije djelomično ili u cijelosti plaćao Gradu Buje naknadu za korištenje poslovnoga prostora kao ni troškove korištenja, poslovni prostor se može prodati pod uvjetom da tu naknadu i troškove korištenja u cijelosti, uključujući i zakonske zatezne kamate, podmiri prije sklapanja ugovora o kupoprodaji. 

NAČIN PLAĆANJA KUPOPRODAJNE CIJENE

IV.
Plaćanje cijene poslovnoga prostora može se ugovoriti odjednom ili obročnom otplatom, prema izboru kupca. 

Kada se cijena poslovnoga prostora isplaćuje odjednom, rok isplate ne može biti duži od 30 dana od dana sklapanja ugovora.

Kod kupnje poslovnoga prostora uz obročnu otplatu ukupan rok otplate ne može biti duži od 5 godina od dana sklapanja ugovora. 

Kod kupnje poslovnog prostora uz obročnu otplatu kupac je dužan kao jamstvo naplate ugovora, prije sklapanja ugovora, dostaviti običnu zadužnicu u visini ugovorene cijene poslovnog prostora. 

Kamatna stopa za vrijeme obročne otplate je 4% godišnje. 

Grad Buje je dužan u ugovoru o kupoprodaji poslovnoga prostora uz obročnu otplatu 

vrijednost (mjesečnog) obroka vezati uz EUR i to po srednjem tečaju Hrvatske narodne banke na dan uplate. U slučaju kašnjenja s plaćanjem glavnice i ugovorene kamate, kupac je dužan platiti zakonsku zateznu kamatu. 

Ugovor će se smatrati raskinutim u slučaju neplaćanja 3 uzastopna obroka. 

Ugovor o kupoprodaji poslovnoga prostora, između ostalog, sadrži: 

- odredbu kojom se kupac obvezuje da u narednih 10 godina od dana sklapanja ugovora neće prodavati niti na drugi način otuđiti kupljeni poslovni prostor te da dopušta zabilježbu zabrane otuđenja u zemljišnoj knjizi, 

- odredbu kojom Grad Buje, u slučaju da kupac prestane obavljati djelatnost u roku od 10 godina od dana sklapanja ugovora, pridržava pravo nazadkupnje prodane nekretnine po kupoprodajnoj cijeni po kojoj je i prodana, 

- zabilježbu zabrane otuđenja poslovnoga prostora za vrijeme od 10 godina od dana  sklapanja ugovora o kupoprodaji poslovnoga prostora te zabilježbu prava nazadkupnje u korist Grada Buja, 

- ako se radi o obročnoj otplati, izjavu kupca kojom dopušta radi osiguranja dugovanog iznosa u korist Grada Buja  upis založnoga prava radi osiguranja dugovanog iznosa u zemljišnoj knjizi na poslovnom prostoru koji je predmet kupoprodaje. 

V.

Popis poslovnih prostora iz članka 1. ovog  Zaključka objavit će se na oglasnoj ploči Grada Buja i na Internet stranici Grada Buja (www.buje.hr). 
KLASA: 372-01/16-01/03

URBROJ: 2105/01-02-16-3
Buje, 01. rujna 2016.

GRADSKO VIJEĆE GRADA BUJA

Predsjednik Gradskog vijeća

Fabrizio Vižintin, v.r.
